Дзірак у яго доказах няма, ён апрацаваў усе рашэньні ад 3 да 100000500. Далей рашаць не дазволіла абмежаваная разраднасьць кампутара. Аднак ён узяў на ўзбраеньне сьцьверджаньне Эўкліда наконт таго, што ў мностве простых лікаў няма найбольшага ліку, і прыстасаваў яго да праблемы Гольдбаха-Эйлера. Тым самым матэматык зь Менску давёў, што рашэньняў раўнаньня існуе бясконцая колькасьць (для кожнага састаўнога ліку можна ж знайсьці просты лік, які быў бы большы за гэты састаўны). Лягічная і прыгожая выснова.